Държавен вестник, бр. 52, 2013 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  52
България – Румъния, а другото съоръжение 
обработва трафика в направление Румъ­
ния – Република България. 
Приходи от дейността на оператора
Член 15
Приходите на оператора се формират от 
приходите от такси за преминаване и приходи 
от други дейности, свързани с обекта.
Разходи за дейността на оператора
Член 16 
(1) Разходите на оператора за извършване 
на дейностите по чл. 11 и 12 се покриват от 
приходите по чл. 15. 
(2) При недостиг на средства за покриване 
на разходите за извършване на дейностите 
на оператора и при невъзможност за осигу­
ряване на средства от страна на оператора, 
включително чрез привличане на заеми, се 
свиква общо събрание на акционерите и двете 
държави решават издаването на емисия обли­
гации, увеличават капитала на акционерното 
дружество или му предоставят заем в съответ­
ствие с правилата за държавна помощ, като 
участват с равни вноски в осигуряването на 
средствата.
Данъчно облагане
Член 17 
(1) За целите на облагане с данък добавена 
стойност по отношение на таксите за преми­
наване на моста цялата дължина на моста ще 
се счита за част от територията на страната, 
от която започва пътуване, минаващо през 
моста. Въз основа на този принцип:
1. таксите за преминаване на моста в нап­
равление България – Румъния ще се считат 
за приходи от услуги с място на изпълнение 
в Република България, като данък добавена 
стойност ще се начислява от дружеството с 
данъчна ставка съгласно българското зако­
нодателство; а
2. таксите за преминаване на моста в нап­
равление Румъния – България ще се считат 
за приходи от услуги с място на изпълнение в 
Румъния, като данък добавена стойност ще се 
начислява от дружеството чрез регистрирания 
в Румъния клон с данъчна ставка съгласно 
румънското законодателство.
(2) Принципът, установен в ал. 1, ще се 
прилага и за целите на корпоративното по­
доходно облагане, като:
1. таксите за преминаване на моста в 
направление България – Румъния ще се 
считат за приходи на дружеството от източ­
ник в Република България и ще се облагат 
в Република България съгласно българското 
законодателство; а
2. таксите за преминаване на моста в нап­
равление Румъния – България ще се считат 
за приходи на регистрирания в Румъния клон 
на дружеството от източник в Румъния и ще 
се облагат в Румъния съгласно румънското 
законодателство.
(3) Договарящите страни се съгласяват, 
че за целите на облагане с данък добавена 
стойност на доставката на стоки и услуги, 
вътреобщностни придобивания и внос на 
стоки, предназначени за експлоатация и 
поддръжка на мостовото съоръжение или на 
пътната инфраструктура върху него, територи­
алната граница между двете държави съвпада 
с установената в чл. 5 от това споразумение 
среда на моста и въз основа на това:
1. услугите, свързани с експлоатация и 
поддръжка на мостовото съоръжение или на 
пътната инфраструктура върху него, са услуги, 
свързани с недвижим имот, като част от него 
(от българския бряг до средата на моста) е 
територия на Република България, а другата 
част (от румънския бряг до средата на моста) 
е територия на Румъния; 
2. услугите, свързани с експлоатация и 
поддръжка на българската част от мостово­
то съоръжение или попадащата върху него 
пътна инфраструктура, ще се считат с място 
на изпълнение в Република България; съот­
ветно услугите, свързани с експлоатация и 
поддръжка на румънската част от мостовото 
съоръжение или попадащата върху него път­
на инфраструктура, ще се считат с място на 
изпълнение в Румъния; и
3. дружеството ще се счита за получател 
на стоките и услугите с място на изпълнение 
на територията на Република България, а 
клонът ще се счита за получател на стоките 
и услугите с място на изпълнение на терито­
рията на Румъния, както е определено в т. 1 
и 2 по-горе; ако не може да се определи с коя 
част от мостовото съоръжение или попадащата 
върху него пътна инфраструктура са свързани 
доставените стоки и услуги, ще се счита, че 
дружеството е получател на половината от 
стойността на съответната доставка, а кло­
нът – на другата половина.
Технически одити
Член 18
(1) Договарящите страни възлагат извър­
шването на ежегоден технически одит на 
обекта на Смесената българо-румънска тех­
ническа комисия за оценка на състоянието 
на моста над река Дунав между Видин и 
Калафат и хидравличния режим на реката в 
зоната на моста. Дейността на комисията се 
извършва съгласно Правилник за поддръжката 
и техническия одит на моста между Видин и 
Калафат, одобрен от министрите на транспорта 
на двете страни в срок до шест месеца след 
въвеждане на обекта в експлоатация.
(2) Разходите за извършване на одита са за 
сметка на бюджетите на двете министерства, 
разделени поравно.